DRUGI APFEL ARENA TURNIR U BUĆANJU
2024-05-08 | Apfel Arena, Put Volicije 5, Makarska, Hrvatska
Započinje Drugi Apfel Arena turnir u bućanju Na novouređenom bućalištu Apfel Arene, 8. svibnja počinje dugo očekivani turnir u bućama. Prošle godine je održan prvi turnir na koji se odazvalo čak 90 ekipa. Ove godine će turnir trajati nešto duže, budući da se zapravo radi o tri turnira: turnir dvojke (2+1), trojke (3+1) i miks parova. Turnir dvojke započinje u srijedu 8. svibnja i trajat će do druge polovice srpnja. Prijave su otvorene do 3. svibnja, a izvlačenje parova održat će se u Apfel Areni 4. svibnja u 18:00 sati. Iz Apfel Arene pozivaju sve zainteresirane da se prijave i dođu na izvlačenje parova.

Priscilla
2024-05-09 20:00 (Europe/Zagreb)
Sofia Coppola
1h 53m – US
Kada tinejdžerica Priscilla Beaulieu upozna Elvisa Presleyja, čovjek koji je već u tom trenutku svjetski poznata rock’n’roll superzvijezda u privatnim trenucima potpuno neočekivano postaje netko drugi: zaljubljeni saveznik u usamljenosti i ranjivi najbolji prijatelj. Kroz Priscilline oči, scenaristica i redateljica Sofia Coppola predstavlja do danas neviđenu stranu velikog američkog glazbenog mita o odnosu Elvisa i Priscille, prikazuje njihov turbulentni brak i put od njemačke vojne baze do njegovog imanja Gracelanda, u duboko dirljivom portretu o ljubavi, fantaziji i slavi.
Talentirana glumica Cailee Spaeny koja tumači Priscillu dobitnica je nagrade za najbolju glumicu na filmskom festivalu u Veneciji te je nominirana za nagradu Zlatni globus.

Ulaznice su dostupne u prodaji na info pultu i online putem Kino Mediteran Makarska

POJEDINAČNO PRVENSTVO HRVATSKE U ELEKTRONIČKOM PIKADU
2024-05-10 - 2024-05-12
Završnica kupa i pojedinačno prvenstvo Hrvatske u elektroničkom pikadu ove se godine igra upravo u Makarskoj. Ova će se manifestacija po prvi put održati u Makarskoj u Apfel Areni od 10. do 12. svibnja.
Prva dva dana, 10. i 11. svibnja igrat će se pojedinačno prvenstvo Hrvatske u elektroničkom pikadu. Natjecanje se odvija u tri kategorije, a u svakoj od kategorija nastupaju 32 natjecatelja.
Trećeg dana natjecanja, 12. svibnja, održat će se završnica kupa Republike Hrvatske.
Na završnici kupa sudjelovat će 35 seniorskih ekipa. Iz svake skupine će u knockout fazu proći 3 prvoplasirane ekipe na sljedeći način: prvoplasirana ekipa će automatski proći u finale, a drugoplasirane i trećeplasirane ekipe iz svih skupina će igrati šesnaestinu finala.

CRNI PETAK pub kviz @ Apfel Arena
2024-05-10 20:00
Petkom u 20 sati, Apfel Arena je domaćin nevjerojatnoj kviz avanturi pod vodstvom iskusnog sastavljača kvizova, Ivana Roguljića Crnog. Crni je veliki kviz entuzijast sa preko 400 odrađenih kvizova u prethodnim godinama po raznim zagrebačkim kafićima, a trenutno i voditelj vrlo uspješnog 3lj pub kviza u Trilju.
Spremite se na večer punu izazova, smijeha i prilike za osvajanje bogatih nagrada.

Prikupite ekipu od najviše pet članova i testirajte svoje znanje. Kotizacija iznosi 2€ po članu, a prijave se primaju putem e-maila na info@apfelarena.hr ili na broj +385 99 5427 385.
Broj mjesta je ograničen, stoga požurite s prijavama.

“Crni petak” nije samo kviz; to je prilika da se opustite, zabavite i možda osvojite nevjerojatne nagrade.
Vidimo se u Apfel Areni, gdje je svaki petak, crni petak!

Planet majmuna: Novo kraljevstvo
2024-05-11 20:00
Wes Ball
2h 25m – US

Redatelj Wes Ball udahnuo je novi život epskoj franšizi u kojoj su majmuni dominantna vrsta koja živi skladno, dok je ljudska vrsta svedena na život u sjeni. Iznimno uspješna filmska franšiza izvorno je temeljena na romanu Pierrea Boullea, a originalni je film “Planet majmuna” objavljen davne 1968. godine. Novu popularnost je stekla s posljednja tri filma koji su se pokazali kao odlične ratne avanture.
Dok novi tiranski vođa majmuna gradi svoje carstvo, jedan mladi majmun odlučuje se na zahtjevno putovanje koje će ga natjerati da preispita sve što je znao o prošlosti i donese odluke koje će definirati budućnost njegove vrste, kao i ljudske.

Ulaznice su dostupne u prodaji na info pultu i online putem Kino Mediteran Makarska

ZAVRŠNICA KUPA RH
2024-05-12

Pustolovine Bubamare i Crnog mačka - SINK
2024-05-12 18:00
Jeremy Zag
1h 45m – FR

Sramežljiva pariška tinejdžerica Marinette započinje školsku godinu u novoj srednjoj školi. Kada jednoga dana na putu kući spasi misterioznog starijeg čovjeka, on joj daje čudesni dragulj i pretvara je u superjunakinju Ladybug (Bubamaru) obdarenu moćima. Drugim čudesnim draguljem transformiran je još jedan dječak iz njezine škole, u superjunaka Cat Noira (Crni mačak). Nesvjesni međusobnog pravog identiteta, dvojac se udružuje u borbi protiv superzlikovca Hawka Motha koji sije kaos po Parizu.

Ulaznice su dostupne u prodaji na info pultu i online putem Kino Mediteran Makarska

Izazov života
2024-05-16 20:00
Simon Cellan Jones
1h 30m – US

Adrenalinska avantura nastala prema nevjerojatnoj istinitoj priči prati pustolova Michaela Whitea (Mark Wahlberg) čiji je jedini cilj postati svjetski prvak u avanturističkom utrkivanju. Izuzetno zahtjevan sport odvija se u divljini, tijekom šest dana i noći, na nekim od najtežih terena na svijetu gdje timovi trče, voze bicikle, penju se i kajakare.
Michael je opsjednut pobjedom te, unatoč financijskim izazovima i osobnim žrtvama, okuplja snažan tim za važno prvenstvo Adventure Racing World u Dominikanskoj Republici. Tijekom utrke susreću psa lutalicu Arthura kojeg prihvaćaju kao člana tima i vode sa sobom, a kada su upozoreni da će biti diskvalificirani ako pokušaju povesti Arthura sa sobom na kajaku, Michael i tim biraju vjernost nad pobjedom, riskirajući eliminaciju. Za sportski tim gurnut do krajnjih granica izdržljivosti, Arthur redefinira što to znači pobjeda, odanost i prijateljstvo.
Film je nastao prema istinitoj priči.

Ulaznice su dostupne u prodaji na info pultu i online putem Kino Mediteran Makarska

Savršeni dani
2024-05-18 20:00
Wim Wenders
2h 4m – JP, DE

Novo remek-djelo velikog njemačkog redatelja Wima Wendersa nominirano je za nagradu Oscar u kategoriji najboljeg međunarodnog filma te je dobitnik dviju nagrada na Cannes Film Festivalu, one za najboljeg glumca i nagrade ekumenskog žirija.
Hirayama naizgled uživa u svom jednostavnom životu čistača javnih zahoda u Tokiju. Pored savršeno strukturirane radne svakodnevice, uživa u slušanju glazbe i čitanju knjiga, a obožava i drveće koje često fotografira. Međutim, nekoliko neočekivanih susreta polagano će započeti razotkrivati njegovu prošlost…
Wendersov posljednji film duboko je dirljiv i poetičan prikaz ljepote svakodnevnog svijeta koji nas okružuje.

Ulaznice su dostupne u prodaji na info pultu i online putem Kino Mediteran Makarska

Imaginarni prijatelji - SINK
2024-05-19 18:00
John Burke Krasinski
1h 30m – US

Iz maštaonice Johna Krasinskog dolazi film za cijelu obitelj, s Ryanom Reynoldsom i Steveom Carellom u glavnim ulogama. Djevojčica otkriva da može vidjeti imaginarne prijatelje svih ljudi, te se s tom supermoći upušta u čarobnu avanturu kako bi ponovno povezala zaboravljene imaginarne prijatelje s njihovom djecom.

Ulaznice su dostupne u prodaji na info pultu i online putem Kino Mediteran Makarska

CVIT SAMOĆE, koncertna predstava
2024-05-22 20:00
Grad Makarska u Apfel Areni organizira predstavu “Cvit samoće”.
Koncertna predstava Cvit samoće jednosatna je glazbeno-poetična je priča o zaljubljivanju čovjeka u samog sebe. Glazba, poezija i sama izvedba, autorice FreeDA Nere Immortelle/N.Stipičević u savršeno dizajniranoj galerijsko-kiparskoj režiji Mie Melcher, odvest će Vas na Vaše intimističko putovanje na kojem, ako i dođete bez pratnje, zasigurno nećete biti sami.
“Koncertni dnevnik”, “Mediteranska ayahuasca seansa”, “Dalmatinski Amarcord”, “Hipnotički predivni kaos svega onog što žena jest”, samo su neke od destinacija koje su posjetili naši dosadašnji prijatelji umjetnosti i istine.
Dođite i recite nam kamo ste Vi otputovali s nama?
Kako ste Vi, uz nas, čuli Sebe?
Autorica Glazbe/Poezije: Freeda Nera Immortelle
Redateljica/Dramaturginja: Mia Melcher
Ko-autor Glazbe: Vadim Erudaçi
Izvođači: Freeda Nera Immortelle, glumica/pjevačica, Vadim Erudaçi, gitara/bas , Tomislav Parmać, klavir, Borna Šercar, udaraljke, Matej Milošev, čelo
Produkcija: Umjetnička organizacija SOBA2/Nera Stipičević i TeatruM/Petar Cvirn
Ulaznice su za sve posjetitelje besplatne i dostupne na Info pultu Apfel Arene

Točka prijelaza
2024-05-23 20:00
Alejandro Rojas, Juan Sebastián Vasquez
1h 17m – ES

Urbanist Diego i plesačica Elena putuju iz Španjolske u SAD kako bi pokušali izgraditi novi život u zemlji punoj prilika. Po dolasku u njujoršku zračnu luku, međutim, granična ih policija odvodi u sobu za ispitivanje te ih podvrgava dugom i neugodnom saslušanju. Tijekom nekoliko sati testiraju njihove granice izdržljivosti, dok Diegovo nervozno ponašanje daje naslutiti kako nije sve onakvo kakvim se čini… Napeti psihološki triler premijerno prikazan na filmskom festivalu u Talinnu naišao je na odlične ocjene kritike i publike.

Ulaznice su dostupne u prodaji na info pultu i online putem Kino Mediteran Makarska

Furiosa: Pobješnjeli Max Saga
2024-05-25 20:00
George Miller
2h 0m – US

Anya Taylor-Joy i Chris Hemsworth glavne su zvijezde filma “Furiosa: Pobješnjeli Max Saga”, filmskog remek-djela genijalnog redatelja Georgea Millera koje nas vraća u ikonični distopijski svijet stvoren prije više od 30 godina s kultnim filmovima “Mad Max“.
Kada se svijet raspadao, mlada Furiosa je oteta i pala je u ruke horde predvođene Gospodarom Dementusom. Prolazeći kroz pustoš, njezina skupina nailazi na naselje Citadela kojim vlada Besmrtni Joe, a između dva tiranina dolazi do sukoba. Dok se dvojac bori za dominaciju, Furiosa mora preživjeti brojne izazove i sukobe kako bi pronašla svoj put kući.

Ulaznice su dostupne u prodaji na info pultu i online putem Kino Mediteran Makarska

Garfield - SINK
2024-05-26 16:00 - 18:00
Mark Dindal
1h 40m – US

Svjetski poznati kućni mačak Garfield, koji mrzi ponedjeljak i voli lazanje, sprema ludu i nezaboravnu avanturu!
Nakon neočekivanog ponovnog susreta sa svojim davno izgubljenim ocem – otrcanim uličnim mačkom zvanom Vic – Garfield i njegov prijatelj pas Odie prisiljeni su napustiti svoj savršeno ugodni život i pridružiti se Vicu u urnebesnoj pljački s visokim ulozima.

Ulaznice su dostupne u prodaji na info pultu i online putem Kino Mediteran Makarska

H-8…
2024-05-30 20:00
Nikola Tanhofer
1h 46m – HR

Jedinstvena prilika za pogledati na velikom platnu hrvatski filmski klasik iz 1958. godine, film redatelja Nikole Tanhofera kojeg podjednako obožava publika i kritika i kojeg su kritičari 2020. godine proglasili najboljim hrvatskim igranim filmom svih vremena.
Autobus i kamion sudarili su se na autoputu jedne kišne noći, a u nesreći je samo dio putnika iz autobusa preživio. Sve što se zna o vozilu koje je skrivilo nesreću je dio njegove registarske oznake: H-8…
Film se temelji na istinitoj priči o prometnoj nesreći koju je nepoznati vozač izazvao 1957. godine i koja je dugo okupirala jugoslavensku javnost. Zvonimir Berković, Tomislav Butorac i Nikola Tanhofer osmislili su priču prema tom događaju, pazeći na autentičnost detalja nesreće, ali stvorivši potpuno fikcionalne likove putnika. Hrvatska kinoteka Hrvatskog državnog arhiva uz pomoć Hrvatskog audiovizualnog centra restaurirala je ovaj film digitalnim postupkom 2020. godine.

Ulaznice su dostupne u prodaji na info pultu i online putem Kino Mediteran Makarska

Arka
2024-05-30 20:00 - 20:15
Natko Stipaničev
Hrvatski kratkometražni animirani film
Veličanstven prekooceanski putnički brod plovi morem.
Arka progovara o promjeni i o nužnosti i neizbježnosti transformacije, a scenarij je izgrađen oko tumačenja ideje o novom životu i početku. Ako ciklički gledamo na društvo i povijest, jedino što uopće možemo očekivati je ono neočekivano.

Odlazak plaćenog ubojice
2024-05-31 20:00
Michael Keaton
1h 54m – US
Michael Keaton režira i igra glavnu ulogu plaćenog ubojice Noxa koji gubi pamćenje, dok legendarni oskarovac Al Pacino tumači njegovog prijatelja i pomagača u ovoj napetoj utrci s vremenom.
Kada plaćeni ubojica počne patiti od brzo napredujućeg oblika demencije, pruža mu se prilika za iskupljenje spašavanjem života odraslog sina od kojeg je godinama bio udaljen. Kako bi ga spasio, mora biti brži od policije koja mu se približava, ali i brži od otkucaja sata njegovog brzo propadajućeg uma.

Ulaznice su dostupne u prodaji na info pultu i online putem Kino Mediteran Makarska

Donatorski koncert za Ligu protiv raka Makarska Rivijera
2024-06-01 20:00
Big Band Makarska i Vinko Ćemeraš ove subote u Apfel Areni održat će donatorski koncert za Ligu protiv raka Makarska Rivijera.
Ove subote, 1. lipnja u 20:00 u Apfel Areni.
Ulaznice su 5€ i mogu se preuzeti na Info pultu Apfel Arene i Delfin Toursu. Sav prihod od ulaznica ide Udruzi Liga protiv raka Makarska Rivijera.
Vidimo se u Apfel Areni!

Polarna odiseja - SINK
2024-06-02 18:00
Guillaume Maidatchevsky
1h 25m – FR

Kina i Yuk su par polarnih lisica koje žive na ledenjaku i žele osnovati obitelj. No sve blaža temperatura i nedostatak hrane prisiljava Yuka na odlazak u daleke pohode kako bi uzdržavao svoju Kinu i sebe. Veličanstvena priroda je narušena, a kada led pod njima pukne zbog previsoke temperature, lisice se razdvoje i svaka ostane na svom dijelu ledenjaka. Tako razdvojeni se moraju suočiti s opasnostima i istražiti nova područja u nadi da će se ponovno sresti u vrijeme rođenja njihovih mladunaca.
Univerzalna priča o ljubavi i prijateljstvu nadilazi geografske granice, ukazujući pritom na strašne posljedice globalnog zatopljenja. Snimana u sjevernoj Kanadi, ova dirljiva priča donosi nevjerojatne prizore polarne prirode koji će oduševiti i mlade i velike gledatelje.

Ulaznice su dostupne u prodaji na info pultu i online putem Kino Mediteran Makarska

Djevojčica i jaguar - TITL
2024-06-06 20:00 - 22:00
Gilles de Maistre
1h 40m – FR, CA, IT
Odrastanje u amazonskoj prašumi djevojčici Autumn je donijelo dragocjeno prijateljstvo s izgubljenim mladunčetom jaguara po imenu Hope. Kada tragičan događaj prisili Autumn da napusti Hope i ode u nepoznati svijet New Yorka, djevojčica godinama sanja o povratku prašumi i svojoj prijateljici. Jednoga dana Autumn otkriva da je njezino selo iz djetinjstva pod prijetnjom trgovaca životinjama, te se vraća u Amazonu kako bi spasila svog voljenog jaguara.
Tajanstvena veza između djece i mladunčadi divljih životinja, dok odrastaju jedno uz drugo i sklapaju prijateljstva, vrlo je posebna. Otkako je dugometražni film Mia i bijeli lav iz 2018. stekao međunarodnu slavu, nakon čega je uslijedio ništa manje uspješan Vuk i lav, francuski redatelj Gilles de Maistre iznova je dokazao svoj talent da pogodi pravu notu između romantizirane naracije i obrazovnog filma.

Ulaznice su dostupne u prodaji na info pultu i online putem Kino Mediteran Makarska

PLESNI TURNIR
2024-06-08
Plesni vikend u Dalmaciji događaj je koji se sastoji se dva turnira – jednog u Makarskoj i jednog u Splitu, a organizira se od 1998. godine. To ga čini najdugovječnijim turnirom u državi, a vjerojatno i u čitavoj regiji. To je zasigurno veliki uspjeh ŠPK Briljantin koji turnir organizira.
U Makarskoj će svoje vještine plesa pokazati natjecatelji od 6 do preko 60 godina, a natjecat će se u raznim kategorijama: samostalno, parovi te formacije.
Natjecanje je u standardnim i latinoameričkim plesovima, a održat će se u Apfel Areni 8. lipnja od ranih jutarnjih sati. Ovogodišnji turnir nosi naziv “Apfel Makarska 2024.” i okupit će preko 500 natjecatelja.
Vidimo se u Apfel Areni!

Zločesti dečki: Sve ili ništa
2024-06-08 20:00
Adil El Arbi, Bilall Fallah
1h 50m – US
Ovog ljeta, najpoznatiji Zločesti dečki se vraćaju u svom prepoznatljivom spoju vrhunske akcije i urnebesne komedije, ovaj put s malim preokretom: sada su oni u bijegu. Detektivi Mike Lowrey i Marcus Burnett istražuju korupciju unutar policije u Miamiju nakon što je njihov pokojni kapetan posthumno optužen za umiješanost u rumunjsku mafiju. No namještaljka ih pretvara u bjegunce, prisiljavajući ih da rade izvan zakona kako bi riješili slučaj.

Ulaznice su dostupne u prodaji na info pultu i online putem Kino Mediteran Makarska

Mačke u muzeju - SINK
2024-06-09 18:00
Vasiliy Rovenskiy
1h 23m – RU
Film govori o pustolovini mačka Vincenta i miša Mauricea koji su se od poplave koja je pogodila njihov dom sklonili u stari klavir i završili u muzeju. Priča počinje poplavom u dvorcu na otoku gdje živi pitomi mačak po imenu Vincent. Kad dvorac poplavi, Vincenta spašava pametni miš Maurice, mali glodavac koji živi na otoku. Miš Maurice i mačak Vincent skrivaju se u prastarom i starom klaviru kojeg je zbog poplave odnijelo more. Antikni klavir koji plovi strujom u moru pronalazi skupina mornara i dostavlja ga u muzej. Skriveni unutar klavira, Vincent i Maurice nalaze se u ogromnom muzeju koji sadrži najpoznatija svjetska djela i slike. Ovdje Vincent susreće skupinu mačaka koje sebe nazivaju čuvarima muzeja. Ove mačke štite slike i djela u muzeju pokušavajući spriječiti da ih pojedu glodavci. Najgore je to što miš Maurice voli gristi stare slike. Dok Vincent sanja o tome da stekne prijateljstvo i povjerenje zaštitnih mačaka muzeja, on također mora pokušati sakriti Mauricea, miša koji mu je spasio život, od skupine mačaka.

Ulaznice su dostupne u prodaji na info pultu i online putem Kino Mediteran Makarska

Joan Baez: Ja sam glasna
2024-06-13 20:00
Karen O’Connor, Miri Navasky, Maeve O’Boyle
1h 53m
Film prati glazbenicu, borkinju za građanska prava i aktivisticu Joan Baez oživljujući njenu prošlost uz pomoć jedinstvenih arhivskih snimki. Baez priča o svom uspjehu, ali i o dugogodišnjim psihičkim problemima i terapijama, o obitelji, drogama, starenju te pitanjima krivnje i oprosta. Isprepliću se dnevnički zapisi, obilje nikada viđenog arhivskog materijala, opsežni razgovori s Baez i backstage trenuci s njene oproštajne turneje. Joan Baez: Ja sam glasna donosi intiman prikaz karijere koja se protegla na više od 60 godina glazbene i političke ekspresije koji neće zanimati samo njene fanove.

Ulaznice su dostupne u prodaji na info pultu i online putem Kino Mediteran Makarska

Ezra
2024-06-15 20:00
Tony Goldwyn
1h 40m – US
Max Bernal je stand-up komičar koji živi s ocem dok dijeli skrbništvo nad svojim autističnim sinom Ezrom s bivšom ženom. Kada se bivši supružnici suoče s teškim odlukama o budućnosti sina, Max i Ezra kreću na putovanje po zemlji koje će imaTI nevjerojatan utjecaj na njihove živote… Simpatični, topli i humoristični film prati obitelj odlučnu pronaći pravi put kroz kompleksnost života. Glumačku postavu čine Bobby Cannavale, Rose Byrne, Vera Farmiga, Robert De Niro, Whoopi Goldberg, Rainn Wilson, Tony Goldwyn, William Fitzgerald.

Ulaznice su dostupne u prodaji na info pultu i online putem Kino Mediteran Makarska

Izvrnuto obrnuto 2 - SINK
2024-06-16 18:00 - 20:00
Kelsey Mann
1h 40m – US, JP
Nastavak velikog hita studija Disney i Pixar u kojem smo upoznali djevojčicu Riley i njezinih pet emocija. U novom nastavku Riley slavi 13. rođendan i stiže jedna sasvim nova emocija koja će unijeti još veći kaos – zapravo stiže ih još nekoliko! Sreća, Strah, Tuga, Ljutnja i Gađenje dobivaju društvo jer Riley odrasta u mladu djevojku, a tinejdžerske godine znaju biti emotivno jako zahtjevne.

Ulaznice su dostupne u prodaji na info pultu i online putem Kino Mediteran Makarska

Dječja predstava MUDRA GLAVA MALOGA MRAVA
2024-09-18 18:00
Lutkarski mjuzikl gostuje u Apfel Areni 18. rujna u 18:00 sati. Predstava je namijenjena vrtićkoj djeci, a u njoj mogu uživati djeca od dvije godine naviše. Ulaznice se mogu kupiti na Info pultu Apfel Arene po cijeni od 6€.
Mali mrav se izgubi u travi i ne može pronaći put do svoga doma. Tražeći mravinjak, putem susreće i upoznaje razne životinje. Pčelica mu napokon pokaže pravi put, ali ga i upozori da požuri kako bi spasio svoju braću od velike žabe koja je krenula na mravinjak. Mrav smisli lukav plan kako otjerati žabu…

Šalša
2024-09-19 20:00
Dražen Žarković
1h 40m – HR
Vatroslav (Momčilo Otašević) je vječiti student koji u Zagrebu ostane bez posla i smještaja, te prihvati ponudu da dođe na izolirani dalmatinski otok imena Mala Glava pomoći u berbi rajčica. Tamo upoznaje stomatologinju Irenu (Ivana Gulin) i simpatičan „domaći svit“, no nakon „fešte od poma“ brzo postane svjestan da Mala Glava skriva mračnu tajnu zbog koje je najbolje – bježati.
Uz Momčila Otaševića i Ivanu Gulin, u ovoj zabavnoj “zombi” komediji glume i Snježana Sinovčić Šiškov, Milica Janevski, Ljubiša Savanović, Slavko Sobin, Damir Markovina, Ecija Ojdanić, Donat Zeko i drugi.

Ulaznice su dostupne u prodaji na info pultu i online putem Kino Mediteran Makarska

Girl You Know It’s True
2024-09-21 20:00
Simon Verhoeven
2h 4m – DE
Istinita priča o najvećem skandalu u povijesti pop glazbe!
Dva prijatelja, Rob i Fab, osvajaju međunarodne top-liste pod imenom Milli Vanilli, imaju tri hita broj jedan u SAD-u i uživaju u luksuznom životu u Hollywoodu. Samo mali krug “insajdera” zna njihovu tajnu: dvojac zapravo ne pjeva – samo miču usnama na glasove pravih pjevača. Na vrhuncu slave, kada Milli Vanilli osvajaju Grammy i idu na turneju po Americi, istina napokon izlazi na vidjelo. Dok se moćni aparat koji je vukao konce dvojca brzo ograđuje od afere, Rob i Fab se nalaze usred najvećeg skandala u povijesti glazbe…

Ulaznice su dostupne u prodaji na info pultu i online putem Kino Mediteran Makarska

200% Vuk - SINK
2024-09-22 18:00
Alexs Stadermann
1h 38m – AU, DE
Ružičasti pudl se vratio…kako bi dokazao da je 200% vuk!
Nastavak sinkroniziranog animiranog filma “100% Vuk”, u kojem je naš junak, Freddy, morao prihvatiti šokantno otkriće da nije predodređen biti moćni vukodlak poput cijele svoje obitelji, već maleni ružičasti pudl.
U novoj avanturi, Freddy misli da ima sve što je potrebno da vodi svoj čopor vukodlaka, ali zaslužiti poštovanje svih članova čopora pokazuje se kao izazov. Kad bi barem bio više… kao vuk. No, kad ga nepromišljena želja pretvori u vukodlaka, mora vratiti kozmički red prije nego što bude prekasno. Sa svojim psećim prijateljima, Freddy kreće u nezaboravnu avanturu.

Ulaznice su dostupne u prodaji na info pultu i online putem Kino Mediteran Makarska
